OpenLLM-France/wikimedia huggingface dataset:
# Antemurale Christianitatis

Antemurale Christianitatis (en llatí, «baluard del cristianisme») va ser una etiqueta utilitzada pels països defensors de les fronteres de l'Europa cristiana front l'Imperi Otomà.
El papa Lleó X va considerar Croàcia com a Antemurale Christianitatis el 1519, atès que els soldats croats van fer contribucions significatives a la lluita contra el turcs. L'avenç de l'Imperi Otomà a Europa va ser aturat el 1593 en terra croata (batalla de Sisak), amb la qual cosa podria ser considerada en aquest sentit com la porta històrica de la civilització europea. No obstant això, l'Imperi Otomà musulmà va ocupar part de Croàcia durant els segles XV i XIX, i un gran nombre de croats es van convertir a l'islam.
Per la seva posició durant segles en contra els avenços musulmans, la Confederació de Polònia i Lituània obtindria el nom d'Antemurale Christianitatis. El 1683 el setge de Viena va marcar un punt d'inflexió en la lluita de 250 anys entre les forces d'Europa cristiana i l'Imperi d'Otomana islàmic. Wespazjan Kochowski en el seu Psalmodia polska (1695) defensa la funció especial de Polònia en el món (antemurale christianitatis – el baluard del cristianisme) i la superioritat del sistema polític polonès (złota wolność – la llibertat daurada).
Els ucraïnesos, vivint en les fronteres religioses de l'Europa cristiana amb els tàtars i otomans islàmics, també van ser vistos com «el baluard de cristianisme».

## Referències

* ↑ Velikonja, Mitja. Religious Separation and Political Intolerance in Bosnia-Herzegovina. Texas A&M University Press, 2003, p. 78. ISBN 978-1-60344-724-9.
* ↑ Van Norman, Louis E. Poland: The Knight Among Nations. Fleming H. Revell Company, 1907, p. 18.
* ↑ Velikonja, Mitja. Religious Separation and Political Intolerance in Bosnia-Herzegovina. Texas A&M University Press, 2003, p. 78. ISBN 978-1-60344-724-9 [Consulta: 29 gener 2015]. «In the ensuing centuries [after 1519] the Croats used this expression, antemurale Christianitas, as the cornerstone of their own religious-national mythology (the Ukrainians and Poles considered themselves the 'bastion of Christianity' during this time as well).»

## Enllaços externs

* Croatia was already called "Antemurale Christianitatis" (The Frontwall of Christianity) since the battle of Krbava field in 1493 – text by Eva Posch, M.Sc., University of Graz, Austria Arxivat 2012-04-25 a Wayback Machine.
* Pope Leo X honoured the Croatians with the title "Antemurale Christianitatis" – "The Bulwark of Christianity" Arxivat 2012-04-11 a Wayback Machine.
* Antemurale Christianitatis – Bulwark of Christianity (video)
# Cantó de Saint-Pierre-des-Corps

El cantó de Saint-Pierre-des-Corps és un cantó francès del departament de l'Indre i Loira, situat al districte de Tours. Inclou el municipi de Saint-Pierre-des-Corps.

## Municipis

* Saint-Pierre-des-Corps

## Història

Llista dels consellers generals successius :
| Data d'elecció | Identitat | Partit |
| 1973-1984 | Marcel Longuet | PCF |
| 1982-2001 | Marie-France Beaufils | PCF |
| 2001- | Martine Belnoue | PCF |
| les dades anteriors no són pas conegudes ||||
# Abarema lehmannii

Abarema lehmannii és una espècie de llegum del gènere Abarema de la família Fabaceae. És endèmica de la Serralada Central a Antioquia, Colòmbia. Es pot trobar als marges dels boscos muntanyosos humits.

## Referències

* ↑ Barneby & Grimes (1996), ILDIS (2005)

## Bibliografia

* Barneby, R.C. & Grimes, J.W. (1996): Silk Tree, Guanacaste, Monkey's Earring: A generic system for the synandrous Mimosaceae of the Americas. Part I. Abarema, Albizia, and Allies. Memoirs of the New York Botanical Garden 74(1): 1-292. ISBN 0-89327-395-3 (anglès)
* International Legume Database & Information Service (ILDIS) (2005): Genus Abarema (anglès)
# Cal Tudela (Vilanova de Bellpuig)

Cal Tudela és un monument del municipi de Vilanova de Bellpuig (Pla d'Urgell) inclòs en l'Inventari del Patrimoni Arquitectònic de Catalunya.

## Descripció

Casa de carreus de pedra. Consta de tres plantes. A la planta baixa una entrada porticada composta de tres arcs de mig punt rebaixats i dos arcs de mig punt. Als costats dues arcades de mig punt rebaixat. Tots aquests arcs estan suportats per pilastres de forma octogonal. La planta noble té quatre finestres i una porta sortida de balcó. La planta superior té cinc obertures quadrades.
Balustrada
La balconada de Cal Tudela es compon d'un fris calat i decorat amb motius florals. Dona la imatge de ser un gran fris de pedra corregut, ja que la seva llargada és de 6 m. La decoració parteix de l'esquema d'arcuacions que recorden els paràmetres paleocristians. Centra l'espai una forma floral de quatre fulles que està cenyida als angles de l'arc per unes fulles trevolades. Els arcs reposen damunt uns petits capitells amb volutes; sota aquests un pilar amb el fust estriat es planta sobre una base amb toro i escòcia. A la part inferior, els pilars es relacionen entre si a partir d'unes tiges corbades amb una forma vegetal al mig.
Festejadors
Formats per dos bancs de pedra simètrics i enfrontats. La part del terra està decorada amb rajoles. El banc dona a una balconada i estan situats a la sala principal de la casa. La seva funció és purament romàntica, ja que van ser creats per a permetre la conversa dels enamorats davant tota la família. Realitzats cap a 1750, quan es renovà el pis noble.
A la casa es conserva una imatge de la Mare de Déu del Carme barroca.

## Història

Cal Tudela era una família de pagesos amb poder econòmic dins la població.

## Referències

* 1 2 3 4 5 6 7 «Cal Tudela». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 setembre 2013].
# AJ Styles

Allen Neal Jones (nascut el 2 de juny de 1977) és un lluitador professional estatunidenc, més conegut pel seu nom en el ring AJ Styles. Styles treballa per a la promoció de lluita lliure professional WWE, si marca SmackDown Live. Actualment és el Campió de la WWE.

## Carrera a la WWE

En Royal Rumble, Styles va debutar com a face pel Campionat Mundial Pesant de WWE amb el lloc # 3, però va ser eliminat per Kevin Owens. L'endemà a Raw, es va enfrontar a Chris Jericho aconseguint la seva primera victòria. L'11 de febrer a SmackDown, va fer equip amb Jericho per derrotar Curtis Axel i Adam Rose, però en finalitzar el combat, Jericho va atacar Styles iniciant tots dos un feu i aquesta mateixa nit va patir la seva primera derrota davant del mateix Jericho. En Fastlane, Styles va aconseguir derrotar a Chris Jericho encara que al final de la lluita, es van donar la mà en senyal de respecte.

### 2017-present

A principis de 2017, amb el retorn de John Cena a SmackDown Live, aquests van reprendre la seva rivalitat. Posteriorment, es va pactar una lluita entre John Cena i AJ Styles pel Campionat de la WWE en Royal Rumble. En Royal Rumble, va ser derrotat per Cena. El 31 de gener en SmackDown, va derrotar Dean Ambrose. Després de la lluita, Cena va sortir per confrontar-ho. Després es va anunciar que Styles s'enfrontaria a John Cena, The Miz, Dean Ambrose, Bray Wyatt i Baron Corbin en Elimination Chamber. En Elimination Chamber, no va aconseguir guanyar, sent vencedor Bray Wyatt. El 14 de febrer a SmackDown, Styles no va aconseguir guanyar en una revenja pel Campionat de WWE on estaven John Cena i Bray Wyatt. Styles va acconseguir el Campionat de la WWE al Madison Square Garden guanyant a Jinder Mahal.
Ha defençat el títol en varies ocasions contra Kevin Owens i Samy Zayn. Durant Fastlane 2018 el defensarà en un fatal 5 way match contra Kevin Owens, Sami Zayn, Dolph Ziggler i Baron Corbin, John Cena.
En el programa del 27 de fevré, Styles va perdre contra John Cena, el que va fer que el Marine entrés en el fatal 5 way match de Fastlane 20018.
Styles va guanyar el fatal 5 way match pel Campionat WWE. Va superar Dolph Ziggler, Baron Corbin, Kevin Owens i Sami Zayn durant el Fastlane 2018. Això fa que s'enfronti a Shinsuke Nakamura durant el Wrestlemania 34.

## Campionats i assoliments

* New Japan Pro Wrestling/NJPW
** IWGP Heavyweight Championship (2 cops)
* Pro Wrestling Guerrilla/PWG
** PWG Championship (1 cop)
* World Wrestling Entertainment/WWE
** WWE Championship (2 cops, actual)
** WWE United States Championship (2 cops)
* Ring of Honor/ROH
** ROH Pure Wrestling Championship (1 cop, inaugural)
** ROH Tag Team Championship (1 cop) - con Amazing Red
** ROH Pure Wrestling Championship Tournament (2004)
# Cal Turó

Cal Turó és una obra del municipi de Sant Vicenç dels Horts (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici de planta baixa i pis d'obertures de llinda, amb llinda i muntants ornats per relleus de fullam, garlandes de flors i medallons.
Sota la cornisa hi ha un seguit de mènsules amb modilló. Les balustrades, al balcó corregut, al terrat i a la planta baixa, són fetes de material ceràmic en ocre. Sanefa de dentells amb intercalació de filigrana. Coronament amb frontó central de formes arrodonides i petit ornament. A diferents llocs de la façana hi ha restes d'esgrafiat.

## Referències

* 1 2 «Cal Turó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 febrer 2016].
# Bioiberica

Bioiberica es una companyia biotecnològica que desenvolupa biomolècules per a la indústria farmacèutica, veterinària i agrícola. Creada el 1975, està participada pel grup alemany Saria Industries i inversors locals.
El 2015 va facturar 246.800.000 d'euros, i el 73% s'exportava a més de vuitanta països. El mateix any juntament amb La Fundació FC Barcelona i la Fundació Leitat, va investigar les lesions esportives de múscul, tendó i lligaments.
El 2016, tenia 358 treballadors i plantes de procés de matèries primeres en Estats Units, Brasil, Polònia, Itàlia i Espanya (Toledo), i dos centres d'excel·lència, a la seu de Palafolls i a Vilafranca del Penedès. El 2016, produïa el 20% de l'anticoagulant heparina que s'utilitza en el món i que s'obté de la mucosa intestinal del porc. Tambe produïa Condroitín Sulfat, per l'artrosi, que s'obté dels cartílags de la tràquea bovina. I utilitza crestes de gall com a font d'àcid hialurònic.

## Referències

* ↑ Garriga, Jordi. «Bioibérica obre planta al Brasil i amplia el laboratori de Palafolls». L'Econòmic, 12-07-2014. [Consulta: 5 novembre 2019].
* 1 2 Galtés, Mar. «Bioiberica avanza en la nutrición médica». La Vanguardia, 09-05-2016. [Consulta: 5 novembre 2019].
* ↑ «El FC Barcelona, Fundación Leitat y Bioibérica se unen para investigar las lesiones deportivas». La Vanguardia, 07-10-2015. [Consulta: 5 novembre 2019].

## Enllaços externs

* Bioiberica - Lloc web oficial
# Careproctus kidoi

Careproctus kidoi és una espècie de peix pertanyent a la família dels lipàrids.

## Descripció

* La femella fa 9,5 cm de llargària màxima.
* Nombre de vèrtebres: 61-64.

## Hàbitat

És un peix marí, demersal i de clima polar (66°N-75°N, 59°W-71°W) que viu entre 952 i 1.487 m de fondària.

## Distribució geogràfica

Es troba a la badia de Baffin (Groenlàndia).

## Observacions

És inofensiu per als humans.

## Referències

* ↑ Krøyer H. N., 1862: Nogle Bidrag til Nordisk ichthyologi. Naturhist. Tidsskr. Kjøbenhavn (Ser. 3) v. 1. 233-310.
* ↑ uBio (anglès)
* ↑ Knudsen, S.W. & Møller, P.R., 2008. Careproctus kidoi, a new Arctic species of snailfish (Teleostei: Liparidae) from Baffin Bay. Ichthyological Research, 55 (2): 175-182.
* 1 2 3 4 FishBase (anglès)

## Enllaços externs

* AQUATAB
# Antemiol

Antemiol, en llatí Anthemiolus, (mort l'any 471) era fill de l'emperador romà d'Occident Procopi Antemi (467-472) i de Màrcia Eufèmia, filla de l'emperador romà d'Orient Marcià. El seu nom significa "petit Antemi" un diminutiu del nom del seu pare, Antemi, que servia per distingir-los.
Només es coneix la seva vida a través de la Chronica Gallica de l'any 511. Va ser enviat pel seu pare a la Gàl·lia amb un poderós exèrcit, acompanyat de tres generals, Torisari, Everding i Hermià, per oposar-se als visigots que ocupaven Provença i amenaçaven de conquerir l'Alvèrnia. Van ser derrotats pel rei visigot Euric prop d'Arle i els quatre van perdre la vida. La Chronica, a l'entrada 649, diu:
| « | Antimolus a patre Anthemio imperatore cum Thorisario, Everdingo et Hermiano com. stabuli Arelate directus est, quibus rex Euricus trans Rhodanum occurrit occisisque ducibus omnia vastavit (Antimolus va ser enviat pel seu pare, l'emperador Antemi, a Arles, amb Torisari, Everding i Hermià, comes. El rei Euric els va trobar vora el Roine i, després d'haver-los mort, ho va devastar tot.) | » |
Segons la Chronica Gallica, els fets van passar entre l'accés al poder d'Euric el 467 i la guerra entre Procopi Antemi i Ricimer el 471-472. Probablement es pot concretar més, i datar-ho durant el període en què se sap que Procopi Antemi havia organitzat una força concertada per expulsar els visigots de la Gàl·lia entre el 468 i el 471, en un moment en què un exèrcit dirigit pel britànic Riothamus va ser derrotat prop de Déols. Podria ser que l'exèrcit d'Antemiol fos enviat a reforçar Riothamus i que Euric derrotés les forces conjuntes, probablement e 470 o el 471.

## Referències

* ↑ Mathisen, Ralph W. «Anthemius (12 April 467 - 11 July 472 A.D.)». De Imperatoribus Romanis. [Consulta: 10-II-2020].
* ↑ Barnwell, P.S.. Emperor, prefects [and] kings: the Roman West, 395-565. Londres: Duckworth, 1992, p. 38. ISBN 9780715624272.
# Camp Falern

El Camp Falern (llatí: Falernus ager) era un territori del nord de l'antiga Campània que s'estenia dels turons Massis al nord del riu Volturn, i era famós per la seva fertilitat, i per l'excel·lència dels seu vi, el falern, que sobrepassava a tots els altres en reputació, segons els autors antics, i era considerat especialment per Horaci com el millor.
És possible que el territori tingués el seu nom per una ciutat anomenada Falèria (cal no confondre-ho amb Faleris, al Laci), però si era així cap escriptor clàssic l'esmenta. Va ser un domini de Càpua fins que els romans la van conquerir després de la batalla del Vesuvi l'any 340 aC i poc després tot el territori, que comprenia la vall del riu Volturn, va ser repartit en lots entre els plebeus romans. L'any 295 aC es va fundar una colònia a Sinuessa, a tocar del districte, però es creu que el Camp Falern no en va formar part, si bé no se sap de quin municipi depenia.
El 217 aC la cavalleria cartaginesa manada per Maharbal, va saquejar el territori, i Titus Livi diu que s'estenia fins Aquae Sinuessane i fins a les portes de Sinuessa; poc després esmenta el Camp Falern com a un lloc separat del Camp Campà pel riu Volturn, però sembla utilitzar els termes en el sentit ampli, mentre que Plini el Vell li dona un sentit més restringit quan l'anomena i diu que el formaven les terres que es trobaven a mà esquerra quan s'arribava al Pont Campà i fins a Colònia Urbana, fundada per Sul·la, és a dir, entre la via Àpia i el Volturn. Probablement el nom es va usar per designar un districte més o menys ample segons el moment o segons si es parlava de la terra del vi o de la terra fèrtil.
Plini el Vell diu que en el seu temps el vi falern havia baixat de qualitat per manca de cura en el seu cultiu, i que el millor vi es deia faustià (llatí: Faustianum), del nom d'un llogaret o ciutat que podria ser la Colònia Urbana de Sul·la. Plini esmenta un llogaret anomenat Cèdies (llatí: Cediae o Caediae), a uns 10 km de Sinuessa, que segurament és les Tabernes Cèdites (llatí: Caeditae Tabernae), a la via Àpia (s'ha trobat una inscripció que esmenta la Colonia Caedicianei).
Tocant al territori hi havia el Camp Estatà (llatí: Statanus ager), entre el Camp Falern i Cales, i Estrabó esmenta les qualitats del vi d'aquell territori, explicant que va arribar a una major qualitat que el del districte veí en temps de Plini.

## Referències

* ↑ Smith, William (ed.). «Falernus». Dictionary of Greek and Roman Geography (1854). [Consulta: 10 maig 2023].
# Cal Turull (Veciana)

Cal Turull és una masia de Veciana (Anoia) inclosa a l'Inventari del Patrimoni Arquitectònic de Catalunya.

## Descripció

Masia formada per un parell d'edificis que constitueixen la part principal i d'altres auxiliars, construït tot en pedra i clos per un petit baluard.
Destaquen les arcades de la galeria del cos posterior de la casa. Fora del conjunt hi ha un cobert de pedra restaurat (nova teulada de teula) amb un arc de punt rodó de notables dimensions.
També destacar de la casa les lloscun del fets amb pedra i una data inscrita, del 1895, en una finestra de la façana lateral.

## Referències

* 1 2 3 «Cal Turull». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 octubre 2018].
# Així parlà Zaratustra

* Aquest article tracta sobre l'obra filosòfica. Si cerqueu l'obra homònima, vegeu «Així parlà Zaratustra (Strauss)».
Així parlà Zaratustra: Un llibre per a tothom i per a ningú (en l'original alemany: Also sprach Zarathustra: Ein Buch für Alle und Keinen) és una obra del filòsof alemany Friedrich Nietzsche, redactada en quatre parts entre 1883 i 1885. Moltes de les idees presentades tenen a veure amb l'etern retorn, la paràbola de la mort de Déu, i la profecia del superhome, temes que van ser introduïts per primer cop a La Gaia Ciència.
El llibre narra les explicacions i la doctrina d'un filòsof, Zaratustra -en referència a Zaratustra, fundador del Zoroastrisme-. El llibre utilitza un estil similar al de la Bíblia luterana com a sàtira, per presentar d'aquesta manera idees oposades a la tradició i la moral cristiana i jueva.

## Referències

* ↑ C. Guignon, D. Pereboom. Existentialism: Basic Writings, 2nd ed., Hackett, 2001. pp. 101-113.
# Cala d'Arandes

La cala d'Arandes és una petita platja natural del municipi de l'Ametlla de Mar (Baix Ebre), situada a ponent del cementiri de l'Ametlla, entre la platja de Pixavaques, al sud-oest, i la cala del Cementiri, al nord-est. Té una longitud de 12 metres i una amplada mitjana de 13 metres, formada per còdols i blocs. El fons marí és rocós, òptim per a practicar busseig o snorkel. No disposa de serveis. S'hi accedeix a peu pel camí de ronda, o en vehicle fins a l'aparcament proper al cementiri.

## Referències

* ↑ «Mapa topogràfic de Catalunya». Institut Cartogràfic i Geològic de Catalunya.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Cala Arandes». Diputació de Tarragona.
* ↑ «La cala de Catalunya que és perfecta per visitar aquest estiu: té aigües cristal·lines». E-Notícies, 08-07-2024.
# Bleu du Vercors-Sassenage

El bleu du Vercors-Sassenage (abans anomenat bleu du Vercors o bleu de Sassenage) és un formatge blau francès amb AOC i DOP, procedent de la regió Roine-Alps antic Delfinat). Es beneficia d'una AOC des del 30 de juliol de 1998. Es produeix a l'interior del massís de Vercors, incloent 13 municipis del departament de la Droma i 14 del departament d'Isère. Està emparentat amb el bleu de Gex. És un formatge de pasta blava, sense premsar ni coure.
# Campionat del Món de Ral·lis Cross-Country 2016

La temporada de 2016 del Campionat del Món de Ral·lis Cross-Country, anomenat oficialment FIM Cross-Country Rallies World Championship, fou la 14a edició d'aquest campionat, organitzat per la FIM. El xilè Pablo Quintanilla va guanyar el títol i Laia Sanz ho feu en categoria femenina. El canvi més important del calendari fou l'eliminació com a prova puntuable del Ral·li dels Faraons.

## Proves

Fonts:
| | Prova | Dates | Guanyador motos | Guanyador quads |
| 1 | 2-7 abril | Abu Dhabi Desert Challenge | Toby Price (KTM) | Rafal Sonik (Honda) |
| 2 | 17-22 abril | Sealine Cross-Country Rally | Sam Sunderland (KTM) | Ignacio Casale (Yamaha) |
| 3 | 2-7 juny | Sardegna Rally Race | Juan Pedrero (Sherco) | Sébastien Souday (Yamaha) |
| 4 | 21-27 agost | Atacama Rally | Pablo Quintanilla (Husqvarna) | Rafal Sonik (Yamaha) |
| 5 | 3-10 octubre | OiLibya Rally | Toby Price (KTM) | Sébastien Souday (Yamaha) |

## Classificació
### Motos

| Pos | Pilot | Moto | Punts |
| 1 | Pablo Quintanilla | Husqvarna | 96 |
| 2 | Sam Sunderland | KTM | 89 |
| 3 | Toby Price | KTM | 87 |
| 4 | Hélder Rodrigues | Yamaha | 51 |
| 5 | Pierre Renet | Husqvarna | 49 |
| 6 | Juan Pedrero | Sherco | 41 |
| 7 | José Cornejo | KTM | 40 |
| 8 | Xavier de Soultrait | Yamaha | 38 |
| 9 | Kevin Benavides | Honda | 36 |
| 10 | Adrien Van Beveren | Yamaha | 28 |
| 12 | Laia Sanz | KTM | 25 |
| 15 | Armand Monleon | Husqvarna | 19 |
| 45 | Rosa Romero | KTM | 4 |

### Quads

| Pos | Pilot | Moto | Punts |
| 1 | Rafal Sonik | Yamaha | 125 |
| 2 | Sébastien Souday | Yamaha | 56 |
| 3 | Ignacio Casale | Yamaha | 47 |
| 4 | Camelia Liparoti | Yamaha | 23 |
| 5 | Bruno da Costa | Yamaha | 19 |
| = | Axel Dutrie | Yamaha | 19 |
| = | Kees Koolen | Honda | 19 |
| 8 | Alexandre Jonchere | Honda | 16 |
| = | Kamil Wisniewski | Yamaha | 16 |
| 10 | Mátyás Somfai | KTM | 14 |
| = | Antoine Lecompte | Yamaha | 14 |

### Altres guanyadors

| Categoria | Guanyador |
| Junior | José Cornejo (KTM) |
| Femenina | Laia Sanz (KTM) |
| Constructors | KTM |

## Referències

* ↑ «FIM Cross Country Rallies Commission: 2016 Provisional Calendars, 1 December» (PDF) (en anglès). Motorsport.co.za, 01-12-2015. [Consulta: 16 gener 2016].
* ↑ «Abu Dhabi Desert Challenge entry list» (PDF) (en anglès). abudhabidesertchallenge.com. Abu Dhabi Desert Challenge. Arxivat de l'original el 5/4/2016. [Consulta: 23 març 2016].
* ↑ «Sealine Cross-Country Rally entry list» (PDF) (en anglès). QMMF.com. Qatar Motor & Motorcycle Federation. Arxivat de l'original el 17/6/2016. [Consulta: 21 abril 2016].
* ↑ «Abu Dhabi Desert Challenge final classifications» (PDF) (en anglès). abudhabidesertchallenge.com. Abu Dhabi Desert Challenge. Arxivat de l'original el 20/4/2016. [Consulta: 8 abril 2016].
* ↑ «Sealine Cross-Country Rally final classifications» (PDF) (en anglès). qmmf.com. Qatar Motor & Motorcycle Federation. Arxivat de l'original el 1/7/2016. [Consulta: 22 abril 2016].
* ↑ «Sardegna Rally Race final classifications» (en anglès). enduro.ficr.it. Federazione Italiana Cronometristi. [Consulta: 8 maig 2016].
# Apo tin akri tis polis

Apo tin akri tis polis (grec: Από την άκρη της πόλης Des dels límits de la ciutat) és una pel·lícula grega del 1998 dirigida per Konstantinos Giannaris. Va ser la presentació oficial grega a l'Oscar a la millor pel·lícula de parla no anglesa als Premis Oscar de 1999, però no va aconseguir rebre una nominació.

## Trama

Una companyia de joves grecs pòntics refugiats de Rússia que viuen a Menidi, un suburbi a la vora d'Atenes. Sasha, el personatge principal, deixa la seva feina i xoca amb el seu pare. La seva situació l'impulsa a perseguir els diners fàcils, acabant en el fosc món de la prostitució i les drogues.

## Repartiment

* Stathis Papadopoulos com a Sasha
* Theodora Tzimou com a Natasha
* Costas Kotsianisis com a Kotzian
* Panagiotis Hartomatzidis com a Panagiotis

## Recepció
### Premis

Guanyador:
* 1998: Premis de Cinema de l'Estat Grec: al millor director (Konstantinos Giannaris)
* 1998: Premis de Cinema de l'Estat Grec: a la millor pel·lícula (2n lloc)
* 1998: Premis de l'Associació de Crítics de Cinema Grec
nominada:
* 1998: Festival Internacional de Cinema de Tessalònica: a l’Alexandre d'Or

## Referències

* ↑ Academy of Motion Picture Arts and Sciences (1999-11-22). "Record 47 Countries In Oscar Contention". Nota de premsa.
* ↑ «From the Edge of the City (1998)». The New York Times. [Consulta: 6 febrer 2014].
* ↑ «el:Από την άκρη της πόλης» (en greek). tainiothiki.gr. Arxivat de l'original el 2 July 2016. [Consulta: 6 febrer 2014].
* ↑ «award 1998». Thessaloniki International Film Festival. Arxivat de l'original el 5 January 2014. [Consulta: 4 gener 2014].

## Enllaços externs

* Apo tin akri tis polis a Vimeo